  Виталий Пронин Озьы ик гуртэ мынӥсь эмчиослы дунтэк музъем висъян сярысь вераськон нуиське.Вуоно арын Ижысь эмчиослы трос квартираем корка пуктыны кутскозы, инты быръемын ни - СХВ районын. Та сярысь журналистъёслы ивортӥз тазалыкез утёнъя министр Алексей Чуршин.Министр верамъя, юрт пуктонлы та инты юнме быръемын ӧвӧл - сопалан интыяськемын кӧня ке бадӟым эмъян учреждениос, отын оглом  2 сюрс пала эмчиос ужало.- Малпаськомы, квартира дунлэсь нырысетӥ взноссэ тыроз элькун, - пусйиз Алексей Дмитриевич. - Квартира усьтонъёсты нырысь ик ӵектом медициная академиез йылпумъясьёслы, но со понна соос эмъян удысын кӧня ке ар ужано луозы - та дырез огкылэн юнматом.Озьы ик гуртэ мынӥсь эмчиослы дунтэк музъем висъян сярысь вераськон нуиське. Со сяна, пичи процентэн кредитъёс но ЖКХ понна тыриськонъёслы компенсация тупатон пумысен малпанъёс вань. Талы коньдон висъяськоз элькун но интыосысь бюджетъёс чотын.Азинтӥське «Гуртысь эмчи» программа. Берло 4 ар ӵоже 353 егит специалистъёс гуртэ ужаны кошкизы но быдэн 1 миллион манет басьтӥзы ни. Туэ эшшо 20 муртлы 1 миллион манет компенсация чакламын.- Ижысь медициная кун академиын туэ 147 целевикъёслы инты висъямын,  - азинтӥз веранзэ А. Чуршин. - Кылем арен ӵошатыса, со 19 процентлы тросгес. Нош медициная колледжъёсы арлы быдэ 375 муртэ бюджет чотын дышетыны кутӥськом. Та ужлы азьланяз но нимысьтыз саклык висъяськоз.Тазалыкез утёнъя министерство чакламъя, ваньмыз та юрттоз эмъян удысэ специалистъёсты кыскыны. Бен, элькунамы врачъёслэн лыдзыя югдур сокем урод ӧвӧл: котькуд 10 сюрс муртлы 45,2 эмчи усе. Ӵошатон вылысь: Россиын - 41, Приволжск федерал округын - 39,1 эмчи. Озьы ке но республикаысьтымы тросэз эмчиос, ог-огзэс вошъяса, ужано луо. Уката но бадӟымесь шугъяськонъёс кылдо, терапевтъёс тырмымтэен: 654 участок пӧлысь 147-аз эмъясь ӧвӧл.  Эмъяськонниос озьы ик ёрмо анестезиологъёслы, фтизиатръёслы, рентгенологъёслы.Нялтас вераса, врачъёслэн шоро-куспо уждунзы туннэ нуналлы 36 сюрс 278 манет, эмъясь сузэръёслэн - 19 сюрс 470 манет, санитаркаослэн - 12 сюрс 904 манет. 2016-тӥ арын 1-тӥ январьысен терапевтъёслэн, ӝог юрттэт сётӥсьёслэн со эшшо йылыны кулэ. Элина Кумачёва Туспуктӥз А. Горбунов    Теги: Егитъёс  